open-index/open-wikipedia-markdown huggingface dataset:
Keiko Hama

**Keiko Hama** (; s. 7. marraskuuta 1947 Chiban prefektuuri) on japanilainen entinen lentopalloilija. Hän kilpaili vuoden 1968 kesäolympialaisissa Méxicossa ja vuoden 1972 kesäolympialaisissa Münchenissä ja ylsi molemmissa naisten joukkueen jäsenenä hopealle.

## Lähteet
Nationalismi (kirja)

**Nationalismi** () on vuonna 1990 ilmestynyt Eric Hobsbawmin kirja kansallisuusaatteesta poliittisena ohjelmana Euroopan historiassa. Teoksen on julkaissut suomeksi Vastapaino vuonna 1994 ja sen ovat suomentaneet Jari Sedergren, Jussi Träskilä ja Risto Kunnari. 

## Lähteet

## Aiheesta muualla
* Jukka Paastela: Kansakunta liikkeessä . Niin & näin 3/1994.
* Heikki Patomäki: Mitäs me muita paremmat! Helsingin sanomat 15.12.1994.
Mildred Wiley

**Mildred Olive Wiley** (3. joulukuuta 1901 Massachusetts – 7. helmikuuta 2000 Massachusetts) oli yhdysvaltalainen yleisurheilija, joka sai vuoden 1928 kesäolympialaisissa Amsterdamissa pronssia naisten korkeushypyssä. Hän meni naimisiin ja otti käyttöön sukunimen Dee; hän sai viisi lasta, joista Bob Dee pelasi amerikkalaista jalkapalloa ammattilaisena.

## Lähteet
Carita Forsgren

**Carita Forsgren** (s. 17. joulukuuta 1968 Tampere) on suomalainen kirjailija ja graafinen suunnittelija. Forsgren on opiskellut graafista suunnittelua Essenin yliopistossa Saksassa. Hän opettaa Tampereen ammattikorkeakoulussa viestinnän osastolla animaatiota, käsikirjoittamista ja kuvankäsittelyä.

Forsgrenin esikoisromaani on Kaarina Maununtyttären elämästä kertova *Kolmen kuun kuningatar*, jonka Otava julkaisi vuonna 2009. Vuonna 2018 Storytel Originals julkaisi Forsgrenilta äänikirjan alkuperäissarjassaan. Jännityksen ja historiallisten aiheiden ohella Forsgrenilta on julkaistu eri genrejä scifiin yhdistäviä romaaneja. Hän on julkaissut myös tieteisnovelleja *[[Portti (lehti)|Portti]]*-lehdessä.

## Teokset
* *Kolmen kuun kuningatar*, Otava 2009
* *Auringon kehrä*, Otava 2010
* *Jänistanssi*, Otava 2011
* *Perintö*, Otava 2012
* *Ambrosia*, Osuuskumma 2018
* *Kaikki Eevistä*, Storytel 2018 (äänikirja)
* *Maailmojen rakentamisesta spekulatiivisessa fiktiossa*, artikkeli teoksessa  Maria Carole, Nadja Sokura, Kari Välimäki (toim): *Kumma kirjoitusopas*, Osuuskumma 2022
* *Ansoja*, Osuuskumma 2022

## Lähteet

## Aiheesta muualla
* Ahola, Suvi: Jänönainen hankkii muskelit. *Helsingin Sanomat* 23.5.2011
* 
* 
* 
* Niemi, Riitta: Carita Forsgren: Kolmen kuun kuningatar. Sisuradio.
Émile Albrecht

**Émile Albrecht** (1897 – 11. helmikuuta 1927 Sankt Moritz) oli sveitsiläinen soutaja. Hän edusti RC Lausannea. Hän kilpaili vuoden 1924 kesäolympialaisissa Pariisissa, jossa hän voitti kultaa perämiehellisessä nelikossa ja sai lisäksi pronssia perämiehettömässä nelikossa.

## Lähteet
Reason 6

**Reason 6** on Propellerhead Softwaren kehittämä audiotyöasemaohjelmisto (DAW, Digital Audio Workstation).
Musiikki tuotetaan äänittämällä ja miksaamalla audiota ja/tai MIDI:ä. Kappaleen voi renderöidä MP3-, WAV- tai Ogg Vorbis -tiedostomuotoihin. Teoksen voi tallentaa myös Reasonin omaan .rns-projektitiedostoon myöhempää työstämistä varten.

Reason on pattern-pohjainen musiikkisekvensseri, jossa kappaleet luodaan osista (pattern) käyttäen eri työkaluja. Patterneista kootaan kokonaisuus Sequencer-ikkunaan. Uudemmat versiot ovat suuntautuneet monipuoliseen musiikintuotantoon, kun taas vanhemmat versiot (versio 4 ja vanhemmat) olivat tracker-henkisempiä ja enemmän konemusiikkiin soveltuvia.

## Lähteet
* http://www.propellerheads.se/

## Aiheesta muualla

* Ohjelmiston viralliset kotisivut
Manuel Alcalde

**Manuel Alcalde Fornieles** (31. joulukuuta 1956 Guadix – 23. huhtikuuta 2004 Guadix) oli espanjalainen kävelijä. Hän kilpaili 50 kilometrin kävelyssä vuoden 1984 kesäolympialaisissa Los Angelesissa sijoittuen yhdeksänneksi. Hän osallistui samaan tapahtumaan vuoden 1988 kesäolympialaisissa Soulissa jääden 25. sijalle.

## Lähteet
Berner (suku)

**Berner**-nimisiä sukuja on ollut Suomessa ainakin kolme:

* suvuista tunnetuin on muun muassa teknokemian tuotteita ja jalkineita valmistavan Berner Osakeyhtiön perustaneen, Norjasta Suomeen muuttaneen Sören Bernerin suku, josta on tullut liikemiehiä ja poliitikkoja
* toinen oli kirkkoherra Gustaf Bernerin (k. 1716) jälkeläisistä muodostuva vanha itäsuomalainen pappissuku, jonka useat jäsenet kuten Emanuel Berner suomensivat 1900-luvun alussa nimensä Saloheimoksi. Yksi tämän suvun jäsenistä oli musiikinopettaja, sosiaalineuvos Seija Järvinen (ent. Saarikko, o.s. Saloheimo).  
* kolmas on sisustus- ja tekstiilialalla toimivan Vallila Interiorin, alun perin Vallilan Silkkitehdas Oy:n perustaneen sveitsiläissyntyisen Otto Bernerin suku. Tähän sukuun kuuluvat Sipilän hallituksen liikenne- ja viestintäministerinä toiminut Anne Berner ja hänen veljensä, Vallila Interiorin toimitusjohtaja Mathias Berner.

1700-luvulla Suomessa vaikuttanut saksalaissyntyinen arkkitehti Samuel Berner ei kuulunut mihinkään edellä mainituista suvuista.

## Sören Bernerin suku
Tunnetuimman suomalaisen Berner-suvun kantaisä oli Norjasta 1800-luvulla tullut kauppias Sören Berner, joka asettui Suomeen ja perusti elintarvikkeiden kuljetusyrityksen, josta syntyi nykyinen Berner Oy.

### Jäseniä
* Sören Berner (1859–1902), norjalaissyntyinen liikemies
* Rolf Berner (1894–1978), kauppaneuvos, kansanedustaja, Sören Bernerin poika
* Harry Berner (1920–2010), liikemies, Rolf Bernerin poika
* Erik Berner (1922–2011), Berner Oy:n toimitusjohtaja
* Arne Berner (1927–1988), yrittäjä, poliitikko, Rolf Bernerin poika

## Lähteet
Santiago Amat

**Santiago Amat Cansino** (22. kesäkuuta 1887 Barcelona – 5. marraskuuta 1982 Barcelona) oli espanjalainen purjehtija. Hän osallistui kesäolympialaisiin 1924, 1928 ja 1932 saaden vuonna 1932 pronssia snowbirdissa.

## Lähteet
Berner (täsmennyssivu)

**Berner** (saksaa, ’berniläinen’) voi tarkoittaa ainakin seuraavia:

Yhtiöitä:
*Berner Oy, suomalainen yritys
*Berner Group Holding SE & Co. KG, saksalaisperäinen konserni, joka myy kulutustarvikkeita, työkaluja ja korjaamolaitteita

Sukunimenä:
*Berner, ainakin kolme suomalaista sukua
*Adam Berner (s. 1987), ruotsalainen jalkapalloilija
*Anne Berner (s. 1964), suomalainen Keskustan kansanedustaja, ministeri, yritysjohtaja ja hallitusammattilainen
*Arne Berner (1927–1988), suomalainen yrittäjä ja poliitikko
*Axel Emanuel Berner (1810–1880), suomalainen pappi, opettaja ja valtiopäivämies
*Axel Berner (1843–1892), suomalainen kansakoulujen tarkastaja ja sanomalehden julkaisija
*Carl Berner (1841–1918), norjalainen poliitikko, suurkäräjien puhemies ja ministeri
*Erik Berner (1922–2011), suomalainen liikemies
*Gustaf Berner (k. 1716), suomalainen kirkkoherra
*Hagbard Berner (1839–1920), norjalainen juristi, toimittaja ja poliitikko
*Harry Berner (1920–2010), suomalainen liikemies
*Mia Berner (1923–2009), norjalainen kirjailija
*Peter Berner (s. 1945), suomalainen yritysjohtaja, kauppaneuvos
*Rolf Berner (1894–1978), suomalainen liikemies ja kansanedustaja
*Samuel Berner (k. 1759); saksalaissyntyinen suomalainen arkkitehti
*Sören Berner (1859–1902), norjalaissyntyinen suomalainen liikemies
*Tauno Berner (1880–1941), suomalainen kihlakunnantuomari ja Joensuun pormestari
Notre Dame d’Afrique

**Notre Dame d’Afrique** on katolinen basilika Algerin kaupungissa Algeriassa. Sitä alettiin rakentaa vuonna 1859, ja se valmistui vuonna 1872. Kirkon suunnitteli ranskalainen arkkitehti Jean Eugène Fromageau. Katedraali on 124 metriä korkea. Sen edessä on piispa Dupuchin pronssinen patsas. Hän oli Algerian ensimmäinen piispa. Kirkkoa alettiin entistää vuonna 2001, ja entisöiminen päättyi vuonna 2010.

## Lähteet

## Aiheesta muualla
Wilson Abraham Moncayo Jalil

**Wilson Abraham Moncayo Jalil** (20. syyskuuta 1944 – 12. maaliskuuta 2012) oli ecuadorilainen roomalaiskatolinen piispa. Hänet vihittiin papiksi 23. elokuuta 1970 ja nimitettiin Santo Domingo de los Coloradosin hiippakunnan piispaksi 11. toukokuuta 2002. Piispaksi vihkiminen seurasi 22. kesäkuuta. Pääkonsekraattorina toimi José Mario Ruiz Navas, jota avustivat Vicente Rodrigo Cisneros Durán ja Raúl Holguer López Mayorga.

Moncayo Jalil kuoli 67-vuotiaana virassa.

## Lähteet
Árpád Pédery

**Árpád Pédery** (1. helmikuuta 1891 Budapest – 21. lokakuuta 1914 Galitsia) oli unkarilainen voimistelija. Hän kilpaili vuoden 1912 kesäolympialaisissa Tukholmassa, jossa hän oli mukana saamassa hopeaa joukkuekilpailussa.

## Lähteet
Half Apple

**Half Apple** on Turussa vuonna 2004 perustettu nelihenkinen rockyhtye, joka musiikissa yhdistyvät progressiivinen rock ja moderni indierock. Yhtye julkaisi ensimmäisen pitkäsoittonsa *[[Hands That Held Up the Sky]]* maaliskuussa 2012.

## Historia
Half Apple syntyi syksyllä 2004 kun aikaisemmasta bändistään eronneet nuoret muusikonalut, Santeri Palkivaara ja Valtteri Sjöblom perustivat yhtyeen. Nimen bändi sai aikaisemman yhtyeen nimestä, jonka toisen puolikkaan Palkivaara ja Sjöblom olivat muodostaneet. Rumpaliksi yhtyeeseen liittyi Ville-Pekka Vaaralahti. Bändi soitti triona kevääseen 2007 saakka, jolloin Henri Lyysaari liittyi yhtyeeseen laulamaan ja soittamaan koskettimia. Lyysaaren liittymisestä lähtien yhtyeellä ei ole ollut yhtä selkeää lead-laulajaa, vaan Lyysaari ja Palkivaara ovat jakaneet laulajan tontin.

Vuoteen 2007 mennessä keikkakokemusta oli kertynyt Half Applelle jo runsaasti ja yhtye oli äänittänyt muutaman demoluonteisen omakustanne-EP:n. Työ bändin eteen kantoi aina vain enemmän hedelmää, eikä ihmekään että yhtye löysi itsensä keväällä 2007 Suomen suurimman valtakunnallisen bändikilpailun Äänen ja vimman finaalista. Voiton makuun bändi pääsi kilpailupuolella ensimmäisen kerran keväällä 2008 Lukiolaisten liiton valtakunnallisessa bändikilpailussa, jossa Half Apple julistettiin Suomen parhaaksi lukiolaisbändiksi. Keväällä 2009 yhtye voitti Turun alueen bändikuninkuuden perinteikkäässä Turku Bandstand -kilpailussa, jossa Half Apple oli vuotta aiemmin ansainnut kolmannen sijan. Kesällä 2009 Suomen Arvostelijain Liiton Turun osasto myönsi yhtyeelle tunnustuspalkinnon, 'Kritiikin puolen kilon punnuksen', jonka on aikaisemmin saanut mm. The Crash.

Joulukuussa 2009 yhtye aloitti ensimmäisen kokopitkän albuminsa, *[[Hands That Held Up the Sky]]n* äänitykset. Levy saatiin miksaus ja masterointi mukaan lukien valmiiksi kesäkuussa 2011. Helmikuussa 2012 yhtye ilmoitti solmineensa sopimuksen levyn julkaisusta Presence Records levy-yhtiön kanssa ja levy ilmestyi kauppoihin 14. maaliskuuta 2012.

## Jäsenet
* Henri Lyysaari: laulu, koskettimet
* Santeri Palkivaara: laulu, kitara
* Valtteri Sjöblom: basso
* Ville-Pekka Vaaralahti: rummut

## Diskografia
* 

## Lähteet

## Aiheesta muualla
*Half Applen virallinen sivusto
*Half Applen Bandcamp-sivu
*Half Applen Myspace-sivu
Maximilian Mechler

**Maximilian Mechler** (s. 3. tammikuuta 1984) on saksalainen mäkihyppääjä ja joukkuemäen hopeamitalisti lentomäen MM-kilpailuista Vikersundista 2012.

Mäkihypyn maailmancupissa Mechlerin paras henkilökohtainen sijoitus on kolmas sija Trondheimin suurmäen kilpailusta joulukuussa 2003. 

Mechler lopetti uransa mäkihyppääjänä vuonna 2014. 

## Lähteet
*
Jumalan historia

**Jumalan historia: 4000 vuotta juutalaisuutta, kristinuskoa ja islamia** () on vuonna 1993 ilmestynyt Karen Armstrongin kirja kolmen monoteistisen uskonnon historiasta. Armstrong käsittelee juutalaisuutta, kristinuskoa ja islamia. Teoksen julkaisi suomeksi Ajatus vuonna 2007 ja sen suomensi Markku Päkkilä. 

## Lähteet

## Aiheesta muualla
* Martti Mäkisalo: Kaikkivaltias Jumala ja valittu kansa vievät sotiin. Helsingin sanomat 27.5.2007.
* Steve Paulson: Going beyond God. Salon 30.5.2006. 
* Karen Armstrong: Think Again: God . Foreign Policy 12/2009. 
* Karen Armstrong: Karen Armstrong Builds A 'Case For God'. NPR 21.9.2009.
Mäntyluodon rautatieasema

**Mäntyluodon rautatieasema** (lyh. Mn) on Suomen rataverkon asema Porissa Kirrinsannan kaupunginosassa. Kaksikerroksinen punatiilinen rakennus on valmistunut vuonna 1984. Ennen Mäntyluodon nykyistä asemaa oli käytössä vuonna 1900 rakennettu Mäntyluodon vanha rautatieasema.

Asema sijaitsee Tampere–Pori-radan Tahkoluotoon jatkuvan rataosuuden varrella noin kilometrin päässä Mäntyluodon satamasta. Asemalla on ainoastaan tavaraliikennettä. Rataosa Porin keskustasta Mäntyluotoon rakennettiin vuosina 1898–1899. Henkilöliikenne junalla Mäntyluotoon lopetettiin vuonna 1953, mutta sitä kokeiltiin lyhyen aikaa kiskobusseilla vuonna 1975, jolloin pysähdyspaikat olivat Kirrinsannassa lähellä nykyistä rautatieasemaa ja satamassa puoli kilometriä asemalta eteenpäin.

## Lähteet
Southland

**Southland** voi tarkoittaa muun muassa seuraavia:

* Southland, Uuden-Seelannin eteläisin hallintoalue
* *[[Southland (televisiosarja)|Southland]]*, yhdysvaltalainen televisiosarja.
Butterfly

**Butterfly** voi tarkoittaa seuraavia:

* *[[Butterfly (The Holliesin albumi)|Butterfly]]*, The Holliesin albumi vuodelta 1967
* *[[Butterfly (Mariah Careyn albumi)|Butterfly]]*, Mariah Careyn musiikkialbumi vuodelta 1997
* *[[Butterfly (Sofia Sidan albumi)|Butterfly]]*, Sofia Sidan musiikkialbumi vuodelta 2006
* ”Butterfly”, Kylie Minoguen kappale vuoden 2001 albumilta *Light Years*
* Butterfly McQueen, yhdysvaltalainen näyttelijä
* *[[Neitsytperho]]* (engl. *Butterfly*), elokuva vuodelta 1982
* *[[Madama Butterfly]]*, Giacomo Puccinin säveltämä ooppera
* HTC J Butterfly, HTC Corporationin puhelinmalli.

## Katso myös
* Butterflies
Electroma

**Electroma** on ranskalaisen Daft Punk -yhtyeen luoma elokuva, joka sai ensi-iltansa vuonna 2006. Elokuvassa ei kuulla yhtyeen musiikkia, eivätkä yhtyeen jäsenet esiinny siinä. Elokuva kertoo yhtyeen jäsenten pyrkimyksestä muuttua roboteista ihmisiksi.
 
## Juoni
Kaikki maan ihmiset ovat muuttuneet masentuneiksi roboteiksi. Daft Punk laulajat hankkivat itselleen iloiset ihmisen kasvot, mutta ne kuitenkin sulavat. Tämän takia heidät häädetään, ja he molemmat tekevät itsemurhan. Toinen painaa toisen itsetuhonappia, ja toinen polttaa itsensä.
HMS Stag (1899)

**HMS Stag** oli Britannian Kuninkaallisen laivaston vuonna 1900 valmistunut Stag-luokan torpedovenehävittäjä.

## Valmistus

Alus tilattiin 7. syyskuuta 1897 John I. Thornycroft and Companyltä Chiswickistä osana vuosien 1897-1898 laivasto-ohjelmaa ja sen köli laskettiin 16. huhtikuuta 1898 telakkanumerolla 334. Alus laskettiin vesille 18. marraskuuta 1899 ja se valmistui syyskuussa 1900.

## Palvelus
*HMS Stag* palveli 1902-1913 Välimerellä ja myöhemmin Britteinsaarilla. Alus myytiin 17. maaliskuuta 1921 romutettavaksi Wardille Graysiin.

## Lähteet
*
*
*
*

### Viitteet
HMS Bullfinch (1898)

**HMS Bullfinch** oli Britannian kuninkaallisen laivaston Bullfinch-luokan torpedovenehävittäjä.

## Valmistus

Köli laskettiin 17. syyskuuta 1896 Earle's Shipbuildingilla Hullissa telakkanumerolla 413. Alus laskettiin vesille 10. helmikuuta 1898 ja valmistui kesäkuussa 1901. Alus luovutettiin 29 solmun aluksena ja sen hiilen kulutus oli 2 naulaa/ihp/tunti ajettaessa 13 solmun nopeudella, mikä merkitsi hiilen lisätarvetta toimintasädevaatimusten täyttämiseksi.

Aluksella tapahtui koeajojen aikana onnettomuus kiertokangen murruttua lähes 30 solmun nopeudessa. Murtunut kiertokanki läpäisi sylinterin, jolloin vapautunut höyry surmasi yksitoista konehuoneessa ollutta.

## Palvelus
*Bullfinch* palveli Britteinsaarilla ja alus myytiin 10. kesäkuuta 1919 romutettavaksi Youngille Sunderlandiin.

## Lähteet
*
*
*
*

### Viitteet
HMS Bullfinch

**HMS Bullfinch** on ollut neljän Britannian Kuninkaallisen laivaston aluksen nimenä.

* HMS Bullfinch (1856), Albacore-luokan tykkivene
* HMS Bullfinch (1868), tykkivene
* HMS Bullfinch (1898), Bullfinch-luokan torpedovenehävittäjä 
* HMS Bullfinch (1940), kaapelilaiva
Ulappasipa

**Ulappasipa** (*Amarsipus carlsbergi*) tai **kuultoahven** on makrillikaloihin kuuluva kalalaji. Sitä tavataan trooppisissa vesissä indopasifiselta merialueelta. Ulappasipa on **sipojen** (Amarsipidae) heimon ainoa laji.

## Koko ja ulkonäkö
Ulappasipa on pienikokoinen kala, joka kasvaa korkeintaan noin 22 cm pitkäksi. Aina vuoteen 1989 asti se tunnettiin vain läpikuultavista poikasista ja nuorista kaloista, jotka saavuttavat noin 12 cm:n pituuden. Aikuinen ulappasipa on väriltään tumman ruskea. Lajilla on sekä primitiivisiä että erikoistuneita piirteitä. Kala on ruumiinrakenteeltaan pitkulainen ja suurisilmäinen. Selkäeviä lajilla on kaksi, ja rintaevät sekä vatsaevät ovat pienet. Pyrstöevä on ulappasipalla selkeästi haarautunut. Suu on suurikokoinen, hampaat ovat pienet ja kurkussa on suuremmat hampaiden kaltaiset luut.

## Levinneisyys
Ulappasipaa tavataan päiväntasaajan läheisyydestä Intian valtamerestä ja Tyynestämerestä. Nuoret kalat liikkuvat planktoneliöiden joukossa lähellä veden pintaa. ja aikuiset kalat on pyydystetty noin 130 metrin syvyydestä. Lajin elintavoista ei tiedetä paljoakaan.

## Lähteet
HMS Pathfinder (1904)

**HMS Pathfinder** oli Britannian kuninkaallisen laivaston Pathfinder-luokan tiedusteluristeilijä. Alus oli ensimmäinen ensimmäisessä maailmansodassa sukellusveneen torpedoimalla upottama sotalaiva.

## Valmistus

Alus tilattiin Cammell Lairdilta Birkenheadistä, missä köli laskettiin 15. elokuuta 1903. Alus laskettiin vesille 18. heinäkuuta 1904 ja valmistui 18. heinäkuuta 1905.

## Palvelus
Alus tuhoutui Saksan keisarikunnan laivaston sukellusveneen *[[SM U-21]]* torpedoimana 5. syyskuuta 1914.

## Lähteet
*
*
*

### Viitteet
Urhea Musta

**Urhea Musta** () on brittiläis-yhdysvaltalainen vuonna 1994 valmistunut lastenelokuva, joka perustuu Anna Sewellin kirjaan *[[Uljas Musta]]*. Elokuvan on ohjannut Caroline Thompson. Se kertoo hevosesta, joka joudutaan myymään isännän mentyä vararikkoon. Siitä alkaa hevosen kurja elämä entistä kehnompien omistajien hoidossa.

Aiempi elokuvasovitus Sewellin kirjasta on *[[Mustan oriin seikkailut]]* (1971).

## Aiheesta muualla
* 
*
Jakovlev Jak-36

**Jakovlev Jak-36** (, ) on neuvostoliittolainen VTOL-koelentokone.

## Tekniset tiedot

## Lähteet

## Aiheesta muualla
* Air Vectors: Soviet Jet VTOL: Yak-36, Yak-38, & Yak-41 
* Yakovlev Yak-36 Freehand, le Crécerelle russe 
* Airwar.ru: Як-36 
* Як-36
Sosiaaliset järjestelmät

**Sosiaaliset järjestelmät,** **sosiaaliset rakenteet** tai **yhteiskunnalliset rakenteet** tarkoittavat sosiologiassa vakiintuneita tapoja, joissa ihmiset ovat keskenään vuorovaikutuksessa. Sosiaalisista rakenteista puhutaan usein rinnan sosiaalisen muutoksen kanssa. Sillä tarkoitetaan voimia, jotka muuttavat yhteiskunnan rakenteita. Vaikka sosiaalisilla rakenteilla normaalisti tarkoitetaan sosiaalisen elämän säännönmukaisuuksia, käsitettä käytetään usein virheellisesti puhuttaessa todellisuudessa muista asioista, kuten tavoista, perinteistä, rooleista tai normeista.

Erik Allardt ja Yrjö Littunen erottavat toisistaan *sosiaaliset järjestelmät* ja *sosiaaliset rakenteet*. Heidän mukaansa sosiaalisia järjestelmiä syntyy, kun ihmiset käyttäytyvät muiden odotusten mukaisesti, jolloin syntyy ryhmiä, yhteisöjä ja yhteiskuntia.  Ihmisten väliset vuorotoiminnat ja odotukset ja näiden suhteet muodostavat sosiaalisen järjestelmän rakenteen.  

## Käsitteen historiaa
Rakenteista alettiin sosiaalitieteissä puhua 1800-luvulla.  Modernin yhteiskunnan rakenteiksi katsotaan yleensä ainakin oikeus, politiikka, talous ja kasvatus. Karl Marx kirjoitti yhteiskunnan taloudellisista rakenteista. Herbert Spencer kuvasi yhteiskuntaa eräänlaisena organismina, jonka osat ovat yhteydessä toisiinsa. Yleisellä tasolla yhteiskunnalliset rakenteet viittaavat sosiaalisen elämän sellaisiin piirteisiin, jotka ovat ajallisesti kestäviä, vuorovaikutuksessa toistensa kanssa ja vaikuttavat paitsi yhteiskuntaan kokonaisuutena myös yksittäisiin ihmisiin. Moderni käsitys sosiaalisista rakenteista on peräisin Émile Durkheimilta, jonka mukaan yhteiskunnan osat ovat keskinäisessä riippuvuussuhteessa, joka luo pysyvyyttä instituutioiden ja niiden jäsenten käyttäytymiseen.
## Suuntauksia
Yhteiskuntateorian kannalta keskeisiä erilaisia teoreettisia näkökohtia edustavat muiden ohella
* Emile Durkheim (ajatus instituutioista ajattelun ja toiminnan kiteytyneinä muotoina).
* Talcott Parsons (rakennefunktionalismi)
* Anthony Giddens (toiminnan ja rakenteen dualismin voittamiseksi tehdyt synteesiyritykset)
* Niklas Luhmann (systeemiteorian, kybernetiikan ja informaatioteorian resurssien hyödyntäminen yhteiskuntateorian alalla)
* Rudolf Stichweh (järjestelmänäkökulmaa käyttävä yhteiskuntateoria)

## Katso myös
* Järjestelmä (systeemiteoria)
* Yhteiskuntajärjestelmä

## Lähteet

* 

### Viitteet
Viron kommunistinen puolue (NKP)

**Viron kommunistinen puolue (NKP)** (venäjän kielellä *Kommunistitšeskaja partija Estonii*), epävirallisesti myös "Yöpuolue" (viroksi *Ööpartei*) oli 1990–1991 toiminut Viron puolue, joka syntyi alkuperäisen Viron kommunistisen puolueen (EKP) hajottua kahtia maaliskuussa 1990.

Puolue perustettiin EKP:n 20. edustajakokouksen viimeisenä päivänä, 25. maaliskuuta 1990. Sysäyksen erolle antoi EKP:n pääsihteerin Vaino Väljäksen johdolla kokouksessa suurella ääntenenemmistöllä tehdyt päätökset Viron kommunistipuolueen irrottautumisesta Neuvostoliiton kommunistipuolueesta ja itsenäisyyteen tähtäävän ohjelman hyväksymisestä.

Tämän seurauksena NKP-yhteyttä kannattaneet venäläisaktivistit marssivat kokouksesta ja perustivat seuraavan yön aikana oman Moskovalle uskollisen Viron kommunistipuolueen. Tästä puolue sai virolaisten keskuudessa pilkkanimen Yöpuolue, *Ööpartei*. Puolueen 123 perustajajäsenen joukossa oli Inter-liikkeen johtohahmoja, mm. Jevgeni Kogan, Tallinnan Meren piirin puoluejohtaja Aleksandr Gusev sekä Tallinnan puoluekomitean toinen sihteeri Pavel Panfilov. Valitsemansa uuden keskuskomitean ensimmäiseksi sihteeriksi valittiin Aleksandr Gusev. Vahvinta kannatusta puolueella oli Viron venäläisalueilla eli Tallinnassa, Kohtla-Järvellä, Sillamäessä ja Narvassa.

Syksyllä 1990 Neuvostoliitto-myönteinen Viron kommunistipuolue piti 21. edustajakokouksensa ja valitsi ensimmäiseksi sihteerikseen etnisesti virolaistaustaisen Lembit Annusin.

Elokuun 1991 Neuvostoliiton vallankaappaustapahtumien ja sitä seuranneen Viron itsenäistymisen yhteydessä Viron hallitus kielsi puolueen toiminnan syyskuun alussa.

## Lähteet
Kyrie Eleison (yhtye)

**Kyrie Eleison** on vuonna 1998 perustettu argentiinalainen power metal -yhtye.

## Jäsenet
* Alejandro Fernández - Laulu
* Diego Ribeiro Couto - Kitara/Koskettimet
* Horacio Carrizo - Bassokitara
* Sergio Vázquez - Rummut

## Diskografia
* *Kyrie Eleison* (EP) - 2005
* *...In The Arms Of Decadence* (Album) - 2007

## Aiheesta muualla
* http://www.k-e.com.ar
Flint (Michigan)

**Flint** on kaupunki Yhdysvaltojen osavaltiossa Michiganissa. Vuoden 2011 väestönlaskennassa kaupungissa oli 102&nbsp;434 asukasta. Flint sijaitsee Flint-joen varrella 106 kilometrin päässä Detroitista. Kaupunki on tunnettu General Motorsin syntypaikkana. Nykyisin kaupunki tunnetaan korkeasta rikollisuudestaan ja sitä pidetään yhtenä Yhdysvaltain vaarallisimmista kaupungeista.

1930-1970-luvuilla Flint oli yksi nopeasti kasvavista ja kukoistavista Yhdysvaltain autoteollisuuden keskuksista. Vielä vuonna 1978 General Motors (GM) työllisti 78&nbsp;000 flintiläistä. Tilanne muuttui 1980-luvulla, kun GM alkoi ulkoistamaan tuotantoaan Yhdysvaltojen ulkopuolelle ja sulkemaan tehtaitaan Flintissä. Vuonna 2006 GM työllisti enää vain 8000 asukasta kaupungissa. Kaupungin ongelmaksi tuli valtava työttömyys ja sen väkiluku alkoi pienentyä nopeasti. Monilla asukkailla ei taas ole ollut varaa muuttaa pois. Vuoden 2016 Yhdysvaltain väestölaskennan mukaan 41 prosenttia Flintin asukkaista elää köyhyysrajan alapuolella ja kaupungin keskivertotalouden ansiot ovat yli puolet pienemmät kansalliseen keskiarvoon verrattuna. Lisäksi köyhtyvä kaupunginhallinto joutui lakkauttamaan suuren osan poliisiviroista. Työttömyyden, köyhyyden ja riittämättömän lainvalvonnan seurauksena kaupunkiin tuli huume- ja rikollisuusongelma. 2000-luvulla Flint alkoi nousta rikollisuustilastoissa ja nykyään sitä pidetään yhtenä Yhdysvaltojen vaarallisimmisista kaupungeista.

2011 Michiganin osavaltio otti haltuunsa kaupungin taloudenpidon.

2010-luvulla Flintissä oli vesikriisi, kun juomaveden lyijypitoisuus nousi vaarallisen korkeaksi. Kaupunki ilmoitti 2012 uuden vesiputken rakentamisesta toimittamaan vettä Hudsonjärvestä kaupungin käyttöön. Tarkoituksena oli vähentää kustannuksia eroamalla Deitroitin vesi- ja viemärilaitoksen (DWSD) palveluista. Vuonna 2014 vesiputken ollessa rakenteilla vettä alettiin ottaa väliaikaisesti Flintjoesta. Uusi vesi, jota ei ollut asianmukaisesti käsitelty, alkoi syövyttää vanhoja rauta- ja lyijyputkia. Vuonna 2014 vesi oli kahteen kertaan kolibakteerin saastuttamaa. Vuonna 2015 EPA:n ja Virginia Techin testit paljastivat korkeat lyijypitoisuudet. Kaupunginvaltuusto päätti välittömästi siirtyä takaisin Detroitin vesilaitoksen veteen. Kuitenkin osavaltion asettama hallintomies kumosi päätöksen kustannuksia nostavana, mikä viivästytti päätöksen toteuttamista maaliskuusta lokakuuhun 2015.

## Katso myös

* Roger ja minä, Flintissä syntyneen dokumenttielokuvantekijä Michael Mooren ohjaama vuoden 1989 elokuva, joka kertoo Flintiin syntyneestä ahdingosta General Motorsin tekemien lakkauttamisten jälkeen.

## Lähteet

## Aiheesta muualla
Hätä-Miikka

**Miikka Niiranen** (s. 1988), taiteilijanimeltään **Hätä-Miikka** tai **Hätis**, on suomalainen rap-muusikko. Hänet tunnetaan erityisesti Gasellit-yhtyeestä, joka on julkaissut seitsemän albumia. Hätä-Miikka on julkaissut yhden sooloalbumin: *Persaukinen ystäväsi* vuonna 2015. Helsingissä asuva Niiranen on koulutukseltaan lastentarhanopettaja (kasvatustieteen kandidaatin tutkinto). Hän on työskennellyt opettajana sekä juontajana Bassoradiossa. Vuonna 2017 hän julkaisi yhdessä Gasellit-muusikko Pekka Salmisen kanssa graffitiaiheisen romaanin *Sä maksat*. Niiranen asuu Helsingissä.

Hätä-Miikka osallistui *[[Vain elämää (televisiosarja)|Vain elämää]]* -tv-ohjelman 14. tuotantokaudelle, joka esitettiin Nelosella syksyllä 2023.

## Soolotuotanto

* *Haikeat sävelet* (EP, nimellä **Zen-Miikka**, omakustanne, 2011)
* *[[Persaukinen ystäväsi]]* (Johanna Kustannus, 2015)

## Vierailevana artistina

## Lähteet
QF 12 naulan 18 cwt -laivatykki

**12 naulan 18 cwt QF-laivatykki** oli kolmen tuuman (76 mm) laivatykki, joka oli palveluskäytössä ensimmäisessä maailmansodassa. Tykin valmistaja oli Elswick Ordnance Company ja sitä käytettiin Britannian kuninkaallisen laivaston aluksissa. Britanniassa 12 naulaa viittasi ammuksen painoon, joka todellisuudessa oli 12,5 naulaa eli 5,7 kg, ja merkintä 18 cwt (massa ilmoitettuna brittiläisinä paunoina 18 x 112 naulaa = 2016 naulaa eli 914 kg) putken ja lukon yhteispainoon, mitä käytettiin tietona erottamaan tykki muista 12 naulan tykeistä.

## Britannian kuninkaallinen laivasto
Tykit asennettiin seuraaviin aluksiin:
*HMS Dreadnought
*kolmeen viimeiseen King Edward VII -luokan taistelulaivaan
*Lord Nelson -luokan taistelulaivoihin
*Minotaur-luokan panssariristeilijöihin
Ne korvattiin vuodesta 1909 alkaen raskaiden alusten orpedoveneiden torjunta-aseina tehokkaammilla neljän tuuman tykeillä.

Ensimmäisen maailmansodan aikana *[[HMS Kent (1906)|HMS Kentin]]* 12 naulan tykit siirrettiin 10. helmikuuta 1910 maihin ja ne osallistuivat Itä-Afrikan taisteluihin. Tykeistä muodostettiin merijalkaväen 9. kenttätykistöpatteri ja niiden kuljettamiseen käytettiin kuorma-autoja.

## Ampumatarvikkeet
Tykki käytti 12,5 naulan kolmen tuuman kranaatteja kuin muutkin brittiläiset 12 naulan tykit, mutta ne käyttivät omia suurempia hylsyjä mahdollistaen suuremman ajoaineen käyttämisen.

## Lähteet

*
Harjoittelu

**Harjoittelu** on jonkin asian opettelemista tekemällä sitä toistuvasti.

Tutkimusten mukaan harjoittelun määrällä ja laadulla on ratkaiseva merkitys monien taitojen kehittämisessä korkealle tasolle. Synnynnäiset ominaisuudet kuten älykkyysosamäärä ovat paljon harjoittelua vähemmän merkittäviä. Harjoittelun merkitys on todettu esimerkiksi kirurgian, näyttelemisen, shakin, kirjoittamisen, tietokoneohjelmoinnin, baletin, musiikin, lentämisen ja palomiestaitojen kohdalla.

Harjoittelun on todettu olevan tehokkainta silloin kun se on harkittua eli kun harjoittelija keskittyy harjoitukseen ja haastaa itsensä siirtymällä pois mukavuusalueeltaan eli yrittämällä asioita, joita hän ei vielä osaa. Tällöin harjoittelu muuttuu epämukavaksi ja vaatii korkeaa motivaatiota ja uhrausten tekemistä. Harjoituksesta ei ole havaittu olevan samanlaista hyötyä silloin kun harjoittelija vain toistaa jo osaamiaan asioita.

Kehittymisen edellytyksiin kuuluu myös oman suorituksen arviointi ja mittaaminen. Monilla aloilla suorituksen laadun mittaamisen vaikeus vaikeuttaa myös harjoittelua, sillä harjoittelun tavoite on silloin vaikea määritellä. Kaikilla aloilla ei todellisen elämän tilanteita myöskään voi realistisesti simuloida harjoitustilanteessa.

Edistymisen edellytys on lisäksi omaan kehitystasoon sopivan kouluttajan avun saaminen. Kouluttajalta harjoittelija saa palautetta, jonka pohjalta hän voi keskittyä harjoittelussaan virheidensä korjaamiseen. Noustuaan huipulle henkilö pystyy jo usein valmentamaan itseään.

Eri alojen asiantuntijoiden, kuten urheilijoiden ja muusikoiden, on todettu tekevän tiukkaa keskittymistä vaativia harjoituksia yleensä korkeintaan neljä tai viisi tuntia päivässä.

Eri aloilla huipulle päässeitä yksilöitä yhdistää tutkimusten mukaan se, että he ovat harjoitelleet intensiivisesti ja omistautuneiden opettajien johdolla, ja he ovat saaneet kehityksensä vuosina myös perheensä tuen. Tutkimusten mukaan kansainväliselle huipulle pääseminen vaatii nykyisin kymmenen vuoden tai 10&nbsp;000 tunnin intensiivistä harjoittelua. Muusikot nousevat kansainväliselle huipulle vasta 15–25 vuoden harjoittelun jälkeen. Harkittu harjoittelu on myös aloitettava varhaisella iällä.

Harjoittelun vaikutuksen taitoihin on havaittu heikentyvän koulutuksen jälkeen, kun ihminen siirtyy työelämään tekemään rutiininomaisia työtehtäviä.

## Lähteet
Reuter (suku)

**Reuter** [röitär] on suomalainen sivistyssuku, josta on tullut paljon professoreita.

Suvun kantaisä on Ruotsista – luultavasti Uumajasta – Oravaisiin Kimon ruukin kirjanpitäjäksi muuttanut Johan Reuter (1753–1811). Hän saattoi olla sukua 1600-luvulla eläneille, Pälkäneellä syntyneille veljeksille Daniel ja Samuel Larsinpoika Reuterille, jotka toimivat molemmat kirkkoherroina. Tästä ei kuitenkaan ole varmuutta. Myöhemmät Reuter-suvun kuuluisat sukuhaarat ovat Johan Reuterin pojan, Johan Fredrik Reuterin (1783–1855) ja tämän von Essen -sukuisen vaimon Gustafva Elisabetin jälkeläisiä.

## Jäseniä
*Johan Fredrik Reuter (1783–1855), kirjanpitäjä
** Ernst Odert Reuter (1815–1890), pappi ja kirjailija, J. F. Reuterin poika
*** Ossian Reuter (1844–1908), sanomalehtien toimittaja, E. O. Reuterin poika
*** Jonatan Reuter (1859–1947), ammattiopetuksen kehittäjä, kirjailija ja runoilija, E. O. Reuterin poika
**** Einar Reuter (1881–1968), taiteilija, Jonatan Reuterin veljenpoika
** Leontine Castrén, o.s. Reuter, (1817–1895), herännäisyysliikkeen vaikuttaja, J. F. Reuterin tytär
** Edvin Titus Feodor Reuter (1824–1899), lyseon rehtori, J. F. Reuterin poika
*** Odo Reuter (1850–1913), eläintieteilijä, professori, E. T. F. Reuterin poika
*** Arno Reuter (1861–1924), Suomen talousseuran sihteeri, E. T. F. Reuterin poika
*** J. N. Reuter (1863–1937), kielitieteen professori, sortovuosien vastarintamies, E. T: F. Reuterin poika
*** Enzio Reuter (1867–1951), eläintieteen professori, E. T. F. Reuterin poika, Helena Reuterin puoliso
**** Ole Reuter (1906–2003), kielitieteilijä, professori, Enzio Reuterin poika
***** Mikael Reuter (s. 1943), kielitieteilijä, kirjailija, Ole Reuterin poika
****** Andrea Reuter (s. 1978), elokuvakriitikko, Mikael Reuterin tytär
****** Tom Reuter (s. 1936), eläintieteen professori, Ole Reuterin veljenpoika
******* Martina Reuter (s. 1962), filosofi, Tom Reuterin tytär

;Aakkosjärjestyksessä
*Andrea Reuter (s. 1978), elokuvakriitikko, Mikael Reuterin tytär
*Arno Reuter (1861–1925), Suomen talousseuran sihteeri, E. T. F. Reuterin poika
*Edvin Titus Feodor Reuter (1824–1899), lyseonrehtori, J. F. Reuterin poika
*Einar Reuter (1881–1968), taiteilija, Jonatan Reuterin veljenpoika
*Enzio Reuter (1867–1951), eläintieteen professori, E. T. F. Reuterin poika, Helena Reuterin puoliso
*J. N. Reuter (1863–1937), kielitieteen professori, sortovuosien vastarintamies, E. T. F. Reuterin poika
* Johan Reuter (1929–2012), biologi, professori
*Jonatan Reuter (1859–1947), ammattiopetuksen kehittäjä, kirjailija, runoilija, Odert Reuterin poika
*Martina Reuter (s. 1962), filosofi, Tom Reuterin tytär
*Mikael Reuter (s. 1943), kielitieteilijä, kirjailija, Ole Reuterin poika
*Odert Reuter (1815–1890), uskonnopettaja, kirjailija, J. F. Reuterin poika
*Odo Reuter (1850–1913), eläintieteilijä, professori, E. T. F. Reuterin poika
*Ole Reuter (1906–2003), kielitieteilijä, professori, Enzio Reuterin poika
*Ossian Reuter (1844–1908), sanomalehtien toimittaja, E. O. Reuterin poika
*Tom Reuter (s. 1936), eläintieteen professori, Ole Reuterin veljenpoika

## Lähteet
Reuter

**Reuter** on saksalainen sukunimi, joka on muun muassa seuraavilla henkilöillä:

*Reuter, suomalainen suku
*Andrea Reuter (s. 1978), ruotsinsuomalainen elokuvakriitikko
*Anni Reuter, valtiotieteiden tohtori, sosiologi ja historioitsija 
*Arno Reuter (1861–1925), Suomen talousseuran sihteeri
*Bjarne Reuter (s. 1950), tanskalainen kirjailija ja elokuvakäsikirjoittaja
*Edvin Titus Feodor Reuter (1824–1899), suomalainen opettaja, rehtori ja lastenlehden toimittaja
*Einar Reuter (1881–1968), suomalainen taiteilija
*Enzio Reuter (1867–1951), suomalainen eläintieteen professori
*Ernst Reuter (1889–1953), saksalainen poliitikko, Berliinin pormestari, jonka mukaan on nimetty Ernst-Reuter-Platz Berliinissä
*Ernst Odert Reuter (1815–1890), suomalainen pappi ja kirjailija
*Fritz Reuter (1810–1874), saksalainen kirjailija, vankilatuomio valtiopetoksesta
*Helena Reuter (1868–1957), suomalainen kirjailija
*Hugo Reuter (1870–1955), ruotsalainen pikakirjoituksen kehittäjä
*Jenni Reuter (s. 1972), suomalainen arkkitehti
*Julio Natanael (J. N.) Reuter (1863–1937), suomalainen kielitieteen professori, sortovuosien vastarintamies
*Johan Reuter (1929–2012), suomalainen biologi ja professori
*Johan Reuter (s. 1969), tanskalainen ooppera- ja konserttilaulaja
*Jonatan Reuter (1859–1947), suomalainen insinööri, opettaja ja kirjailija
*Katarina Reuter (s. 1964), suomalainen taidemaalari
*Lauri Reuter, suomalainen biotekniikan tohtori ja sijoittaja
*Ludwig von Reuter (1869–1943), saksalainen amiraali
*Manuel Reuter (s. 1961), saksalainen autourheilija
*Martina Reuter (s. 1962), suomalainen filosofi
*Mikael Reuter (s. 1943), suomalainen kielitieteilijä
*Odo Reuter (1850–1913), suomalainen eläintieteilijä ja professori
*Ole Reuter (1906–2003), suomalainen kielitieteilijä ja professori
*Ossian Reuter (1844–1908), suomalainen sanomalehtien toimittaja
*Paul Julius Reuter (1816–1899), brittiläinen lehtimies, uutistoimisto *Reutersin* perustaja
*Sara Wennerberg-Reuter (1875–1959), ruotsalainen säveltäjä ja urkuri
*Sophia Reuter (s. 1971), saksalainen viulisti
*Stefan Reuter (s. 1966), saksalainen jalkapalloilija
*Suzanne Reuter (s. 1952), ruotsalainen näyttelijä
*Tom Reuter (s. 1936), suomalainen eläintieteilijä ja professori.
Foresight (1650)

**Foresight** oli Englannin kuninkaallisen laivaston 40-tykkinen neljännen luokan alus.

## Taustaa
Valtioneuvosto esitti 16. marraskuuta 1649 kuuden *Elizabethin* ja *Phoenixin* kaltaisen fregatin tilaamista. Amiraalineuvosto vahvisti 4. tammikuuta 1650 kuuden fregatin tilauksen, joista kunkin kustannukset olivat noin 6 puntaa 10 shillinkiä tonnilta. Kaikki alukset nimettiin 16. elokuuta 1650 ja laskettiin vesille ennen vuoden loppua. Kaikkien aseistuksena piti olla 34 tykkiä ja vahvuutena 150 miestä, mikä nostettiin 180 mieheen ja 40-44 tykkiin vuoden 1653 loppuun mennessä ja laskettiin 40 tykkiin ja 140 mieheen vuonna 1660.

## Valmistus
Alus tilattiin 24. joulukuuta 1649 Deptfordin telakalta. Se laskettiin vesille 1650. Valmistuskustannukset olivat 3&nbsp;393 puntaa eli arvion mukainen, mikäli aluksen uppouma oli 522 tonnia.

## Palvelus
Alus otettiin palvelukseen 1650 ensimmäisenä päällikkönään Samuel Howett. Se oli itärannikolla ja kuului marraskuussa Pennin laivueeseen, jonka mukana se siirtyi vuonna 1652 Välimerelle. Alus osallistui 28. syyskuuta 1952 Kentish Knockin taisteluun ja Dungenessin taisteluun 29. joulukuuta.

Alus osallistui Portlandin taisteluun 18. helmikuuta 1653 päällikkönään Richard Stayner. Alus kuului 2.-3. kesäkuuta 1653 Gabbardin taistelun keskustassa olleeseen valkoiseen laivueeseen.
Vuonna 1677 aluksen tykkien lukumäärä nostettiin 48:aan.

Alus oli vuonna 1697 Jamaikalla Charles Richardsin alaisuudessa, kun se määrättiin palaamaan Britteinsaarille myytäväksi. Se haaksirikkoutui 4. heinäkuuta 1698 Kuuban etelärannikolla Jardine Rocksissa.

## Lähteet
*

### Viitteet
Frederick Christian

**Frederick William** ("Fred") **Christian** (1877 – 13. maaliskuuta 1941 Reading) oli brittiläinen kriketinpelaaja. Hän kilpaili vuoden 1900 kesäolympialaisissa ja oli siellä mukana voittamassa kultaa *Devon & Somerset Wanderers* -joukkueen jäsenenä.

## Lähteet
Suomujoki

**Suomujoki** on Luttojoen eteläinen sivujoki Sodankylässä Lapissa. Joki saa alunsa läheltä Kiilopäätä Saariselän tunturialueella ja virtaa sieltä koilliseen kunnes yhtyy Luttojokeen lähellä Raja-Joosepin rajavartioasemaa. Joki kuuluu pääosin Urho Kekkosen kansallispuistoon ja on osa Venäjän puolelle jatkuvaa Tuulomajoen vesistöä.

## Lähteet
Frederick Cuming

**Frederick William Cuming** (27. toukokuuta 1875 Tiverton, Devon – 22. maaliskuuta 1942 Lontoo) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa, jossa hän kuului kultaa voittaneeseen *Devon & Somerset Wanderers* -joukkueeseen.

## Lähteet
Arthur Birkett

**Arthur Ernest Barrington Birkett** (25. lokakuuta 1875 Exeter – 1. huhtikuuta 1941 Hammersmith) oli brittiläinen kriketinpelaaja. Hän kävi Blundell's Schoolia. Hän kilpaili vuoden 1900 kesäolympialaisissa Pariisissa, jossa hän toimi kultaa voittaneen Castle Caryn *Devon & Somerset Wanderers* -joukkueeseen kapteenina.

## Lähteet
Nousevan auringon ritarikunta

**Nousevan auringon ritarikunta** () on japanilainen kunniaritarikunta, jonka perusti keisari Meiji vuonna 1875. Sitä jaetaan tunnustuksena poikkeuksellisista ansioista niin siviileille kuin sotilashenkilöstölle yleensä vuosittain huhtikuussa. Saajan ei tarvitse olla Japanin kansalainen. Nousevan auringon ritarikunta on korkein tunnustus, jonka kansalaiselle voi antaa.

Kunnianosoitusta jaetaan kahdeksassa luokassa:

*  suurristi
*  kultainen ja hopeinen tähti
*  kultaiset säteet kaulanauhalla
*  kultaiset säteet rusetilla
*  kultaiset ja hopeiset säteet
*  hopeiset säteet
*  vihreän keisaripuun lehden mitali
*  valkoisen keisaripuun lehden mitali

## Lähteet

## Aiheesta muualla
Harry Corner

**Harry Richard Corner** (9. heinäkuuta 1874 Taunton, Somerset – 7. kesäkuuta 1938 Radyr, Cardiff) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa, jossa hän kuului kultaa voittaneeseen Castle Caryn *Devon & Somerset Wanderers* -joukkueeseen. Hänet otettiin joukkueeseen vasta viime hetkellä, kun molemmat kilpailevat joukkueet olivat sopineet kahdentoista pelaajan sisällyttämisestä kumpaankin.

Corner kävi Blundell's Schoolia, ja hän liittyi Walesissa villakauppiaiden yritykseen.

## Lähteet
Tor Hartman

**Tor Edvard Torstensson Hartman** (4. syyskuuta 1924 Helsinki – 30. joulukuuta 1977) oli suomalainen ruotsin kielellä kirjoittanut runoilija.

## Teoksia
* *Ofärgat glas*. Söderström, Helsingfors 1948
* *Apocalypsis animae*. Söderström, Helsingfors 1950

## Lähteet
*
Cedar Park Center

**Cedar Park Center** on urheiluhalli Texasissa. Se on saanut nimensä Cedar Parkin kaupungista, jossa se sijaitsee. Halli on jääkiekon AHL:ssä pelaavan Texas Starsin ja koripallon NBA Development Leaguessa pelaavan Austin Torosin kotiareena.

Hallin rakentaminen aloitettiin vuonna 2008, ja sen hinta oli 55 miljoonaa dollaria. Sinne mahtui 6&nbsp;800 ihmistä urheilutapahtumissa. Virallisesti uusi areena avattiin syyskuussa 2009. Rakennuksen ensimmäinen tapahtuma järjestettiin 25. syyskuuta 2009, jolloin sinne saapui esiintymään artisti George Strait.

Hallin ensimmäinen vuokralainen oli jääkiekkoa pelaava AHL-joukkue Texas Stars.

## Tapahtumat
18. helmikuuta 2011 areenalla järjestettiin vapaaotteluorganisaatio Strikeforcen ShoMMA-sarjaan kuuluva televisioitu tapahtuma. Sen pääottelussa ottelivat Lyle Beerbohm ja Pat Healy.

31. tammikuuta 2012 hallissa pelattiin koripallo-ottelu Austin Toros vs. Rio Grande Valley Vipers, jossa erityisenä vieraana olivat eri koulupiirit, kuten Hutto Middle School.

## Lähteet
Milan Neralić

**Milan Neralić** (26. helmikuuta 1875 Slunj, Kroatia – 17. helmikuuta 1918 Wiener Neustadt) oli itävaltalainen miekkailija. Hän kilpaili vuoden 1900 kesäolympialaisissa Pariisissa ja sai siellä pronssia miekkailumestarien säiläkilpailussa.

## Lähteet
Walter McCreery

**Walter Adolph McCreery** (13. elokuuta 1871 Zürich, Sveitsi – 8. marraskuuta 1922 Clermont-Ferrand, Ranska) oli yhdysvaltalainen poolonpelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen *BLO Polo Club Rugby* -joukkueeseen.

## Lähteet
Hermanus Brockmann

**Hermanus Gerardus Brockmann** (14. kesäkuuta 1871 Amsterdam – 18. tammikuuta 1936 Haag) oli alankomaalainen soutaja. Hän edusti opiskelijoiden Nereus-soutuseuraa vielä sen jälkeen, kun hän oli saanut lääketieteellisen oppiarvon vuonna 1897. Hän saavutti perämiehenä vuoden 1900 kesäolympialaisissa Pariisissa kultaa perämiehellisessä kaksikossa, hopeaa perämiehellisessä nelikossa ja pronssia kahdeksikossa. Kaksikossa häntä ei kuitenkaan enää käytetty finaalissa, sillä häntä pidettiin liian painavana suhteessa kilpailijoihin.

## Lähteet
Tommila

**Tommila** on suomenkielinen sukunimi. Tunnettuja nimenkantajia ovat:

* Eero Tommila (1900–1968), kemisti
* Eero Tommila (s. 1984), näyttelijä
* Esa Tommila (s. 1962), jääkiekkoilija
* Jorma Tommila (s. 1959), näyttelijä
* Juho Tommila (s. 1993), jääkiekkoilija
* Kielo Tommila (s. 1950), näyttelijä
* Make Tommila (s. 1958), muusikko
* Mauri Tommila (s. 1951), arkkitehti
* Mirja Pyykkö (o.s. *Tommila*, s. 1946), toimittaja 
* Noora Tommila (s. 1982), muusikko
* Onni Tommila (s. 1999), näyttelijä
* Päiviö Tommila (1931–2022), historiantutkija.
Sierren linja-autoturma

**Sierren linja-autoturma** tapahtui Sveitsin Sierressä 13. maaliskuuta 2012, kun koululaisia ja opettajia kuljettanut linja-auto törmäsi A9-moottoritien tunnelin seinään. Kyydissä olleista 52 ihmisestä kuoli 28, mukaan lukien molemmat kuljettajat, kaikki neljä opettajaa ja 22 oppilasta. Loput 24 oppilasta, iältään 10–12-vuotiaita, loukkaantuivat, ja osa heistä vietiin sairaalaan. Onnettomuus on yksi Sveitsin historian pahimmista tieliikenneonnettomuuksista ja pahin moottoritietunnelissa tapahtunut onnettomuus.

## Onnettomuus
Matkustajat, neljä opettajaa ja 46 oppilasta Saint-Lambertuksen (Heverlee, Flanderin Brabant) ja Steksken (Lommel, Limburg) koulusta, olivat kotimatkalla vietettyään muutamia päiviä laskettelukeskuksessa Val d'Anniviersissa Sveitsin Alpeilla.

Onnettomuus sattui 13. maaliskuuta 2012 vähän klo 21 jälkeen paikallista aikaa, kun linja-auto kaartoi tunnelissa yllättäen oikealle, osui reunakiveykseen ja ajautui hätäuloskäynnin levikettä päin. Levikkeen päässä on betoniseinä, johon linja-auto törmäsi noin sadan kilometrin tuntinopeudella. Ajoneuvon etuosa tuhoutui täysin ja uhreja jouduttiin irrottamaan linja-autosta. Valvontakamerakuvien perusteella onnettomuudessa ei ollut osallisena toista ajoneuvoa. Tiellä vallitsivat normaalit ajo-olosuhteet, eikä ruuhkaa ollut. Linja-auton etuosa vahingoittui pahasti. Pelastustyöntekijöiden täytyi rikkoa sivuikkunoita ja takaikkuna saadakseen matkustajat ulos.

## Matkustajat

## Onnettomuuden syy
Onnettomuustutkinnan mukaan kuljettaja ei ollut nauttinut alkoholia eikä saanut sydäninfarktia. Tutkijoiden mukaan kuljettaja ei myöskään ylittänyt 100&nbsp;km/h nopeusrajoitusta. Poliisin mukaan Top Tours -yhtiö oli hyvämaineinen, ja käytössä ollut linja-auto oli nykyaikainen ja huollettu. Pelastustyöntekijöiden mukaan lapset käyttivät onnettomuushetkellä turvavöitä.

Kuljettajalla todettiin ruumiinavauksessa sepelvaltimotauti, joka olisi saattanut aiheuttaa toimintakyvyn menetyksen, mutta tätä ei saatu varmistettua. Kuljettaja söi masennuslääkettä, mutta se ei todennäköisesti vaikuttanut hänen ajokykyynsä. Toukokuussa 2013 kerrottiin, että onnettomuuden todennäköinen syy oli kuljettajan huolimattomuus tai terveydentila.

## Reaktioita
Perjantaina 15. maaliskuuta vietettiin Belgiassa valtakunnallista surupäivää onnettomuuden uhrien muistoksi. Aamupäivällä kello 11 pidettiin hiljainen hetki, jonka ajaksi myös joukkoliikenne pysähtyi. Tapahtunutta muistettiin myös Alankomaissa, sillä turmassa kuoli kuusi alankomaalaista. Sveitsin ja Euroopan parlamentit pitivät minuutin hiljaisen hetken. Tunneleiden turvallisuus kyseenalaistettiin turman jälkeen. Tielaitoksen edustaja totesi, että muutosten tekeminen tunneleiden rakenteisiin on mahdollista.

## Lähteet
André Rischmann

**André Félix Rischmann** (26. tammikuuta 1882 Pariisi – 9. marraskuuta 1955 Pariisi) oli ranskalainen rugbynpelaaja. Hän kilpaili vuoden 1900 kesäolympialaisissa Pariisissa ja kuului siellä kultaa voittaneeseen joukkueeseen.

## Lähteet
Hubert Lefèbvre

**Hubert Jean Daniel Lefèbvre** (29. marraskuuta 1878 Pariisi, Ranska – 26. syyskuuta 1937 Labaroche, Haut-Rhin, Ranska) oli ranskalainen rugbynpelaaja. Hän kilpaili vuoden 1900 kesäolympialaisissa Pariisissa ja kuului siellä kultaa voittaneeseen joukkueeseen.

## Lähteet
Kalle Sorainen

**Kaarle Laurentius (Kalle) Sorainen** (sukunimi vuoteen 1936 *Sandelin*; 14. toukokuuta 1893 Pori – 14. marraskuuta 1983 Helsinki) oli suomalainen opettaja, filosofi ja kirjallisuuden tutkija.

Sorainen toimi ruotsin kielen opettajana. Hän väitteli 1927 tohtoriksi filosofi Søren Kierkegaardin personallisuusaatteesta ja julkaisi useita artikkeleita Kierkegaardista ja toisesta tanskalaisesta filosofista Harald Høffdingista. Sorainen haki 1953 Helsingin yliopiston käytännöllisen filosofian professorin virkaa, mutta Eino Kaila ja Oiva Ketonen katsoivat hänet virkaan epäpäteväksi. 

## Teokset
Nimellä *Kalle Sandelin*:
* *Søren Kierkegaardin persoonallisuusaatteen kehittyminen Tanskan filosofisten virtausten yhteydessä viime vuosisadan alkupuolella* ; väitöskirja. Pori 1927
* *Porin lyseo 1879–1929* ; toimittanut Kalle Sandelin. Satakunnan kirjateollisuus, Pori 1929
* *Skandinavian kirjallisuuden kultainen kirja* ; toimittaneet Anna-Maria Tallgren, Martti Haavio, Kalle Sandelin, teoksessa *Maailman kirjallisuuden kultainen kirja* ; toimittajat Rafael Koskimies, Martti Haavio. WSOY 1930
* *Harald Höffdingin historianfilosofisten aatteiden varhaisempi kehityskausi (1866–1890)*. *Ajatus* : Filosofisen yhdistyksen vuosikirja 6. WSOY 1933
* *Aleksis Kiven persoonallisuudenaate*. Kirjallisuudentutkijain seuran vuosikirja 3. Suomalaisen Kirjallisuuden Seura, Helsinki 1934 
Nimellä *Kalle Sorainen*:
* *Juhani Siljo oman minuutensa rakentajana : tulkintayritys*. Otava 1936
* *Psykologisia laskelmia pääsytutkinnon merkityksestä*, teoksessa *Suomalaisen lyseon vuosikertomus 1937–1938*. Helsinki 1938
* *Siljon persoonallisuus hänen varhaislyriikkansa kuvakielen valossa* ; eripainos *Virittäjästä*. Helsinki 1938
* *Typologisia piirteitä Höffdingin persoonallisuudenpsykologiassa* ; eripainos Filosofisen yhdistyksen vuosikirjasta *Ajatus* IX. Helsinki 1938 
* *Asennoitumissuuntia Siljon "Maan puoleen" -runoissa*. Helsinki 1940
* *Kultur- och bildningsidealet som filosofiskt problem och pedagogisk uppgift hos Harald Höffding*. Commentationes humanarum litterarum, tomus 12, 1. Societas scientiarum Fennica, Helsingfors 1941 
* *Kierkegaard och Finland*. Søren Kierkegaard Selskabet, København 1957

## Lähteet
* 
* Janne Kylliäinen: Kierkegaard : Reseptio maailmalla ja Suomessa, Filosofia.fi
Ruben Örtegren

**Ruben Julius Israel Örtegren** (19. lokakuuta 1881 Solna – 27. helmikuuta 1965 Tukholma) oli ruotsalainen ampuja, joka kilpaili vuoden 1912 kesäolympialaisissa Tukholmassa. Hän oli siellä mukana saamassa hopeaa 50 metrin vapaapienoiskiväärin makuun joukkuekilpailussa.

## Lähteet